Държавен вестник, бр. 8, 2015 г., стр. 19

БРОЙ  8	
Д Ъ Р Ж А В Е Н  В Е С Т Н И К 	
СТР.  19  
Решението да се съобщи на заинтересуваните 
лица по реда на чл. 129, ал. 1 ЗУТ.
Решението може да бъде обжалвано по реда 
на чл. 215, ал. 4 ЗУТ пред Административния 
съд – София-град, в 30-дневен срок от съобща­
ването.
Жалбите се подават в район „Банкя“ и се из­
пращат в Административния съд –  София-град, 
от отдел „Правен“ на Направление „Архитектура 
и градоустройство“ на Столична община.
Председател: 
Е. Герджиков
500
РЕШЕНИЕ № 821
от 18 декември 2014 г.
В изпълнение на предвижданията на общия 
устройствен план на Столична община, приет 
от Министерския съвет с Решение № 960 от 
16.12.2009 г., и програмата за проектно-проуч­
вателни работи на Столична община, както и 
необходимостта от подобряване на транспортно- 
комуникационното обслужване на централната 
градска част на столицата и съобразяване с 
новоизградените комуникации с общоградско 
значение, е необходимо да се изработи проект за 
изменение на действащия подробен устройствен 
план, одобрен със Заповед № РД-09-50-135 от 
10.06.1992 г. Съгласно разпоредбите на чл. 103, 
ал. 2 и 3 и изискванията на чл. 104, ал. 1 ЗУТ 
следва подробният план за местността да се 
приведе в съответствие с ОУП на СО. Налице са 
основанията за изменение на действащия подробен 
устройствен план в съответствие с чл. 134, ал. 2 
във връзка с ал. 1, т. 1 и 2 ЗУТ.
С оглед изложените мотиви и на основание 
чл. 103, ал. 3, чл. 104, ал. 1, чл. 124, ал. 2, чл. 134, 
ал. 2 във връзка с ал. 1, т. 1 и 2 и чл. 135, ал. 5 
и 6 ЗУТ и в изпълнение на Заповед № РД-09-
3345 от 29.05.2008 г. на кмета на Столична об­
щина е допуснато със Заповед № РД-09-50-523 
от 1.04.2010 г. на главния архитект на Столична 
община да се изработи проект за подробен устрой­
ствен план – изменение на плана за регулация и 
застрояване на м. Зони Г – Центъра (част) при 
граници: бул. Витоша, бул. Патриарх Евтимий, 
бул. Фритьоф Нансен, бул. Евлоги Георгиев 
(бул. Витоша), ул. Шести септември, ул. Граф 
Игнатиев, ул. Княз Александър I, ул. Алабин, 
бул. Витоша, в административните граници на 
район „Средец“.
С изработването и одобряването на нов под­
робен устройствен план за м. Зони Г – Центъра 
(част) ще се осигурят условия за реализация на 
необходимите публични обекти и елементите на 
техническата инфраструктура в територията, както 
и възможност за целесъобразно застрояване по 
действащите устройствени правила и нормативи, 
поради което проектът е възложен по реда на 
чл. 124, ал. 2 ЗУТ и се изпълнява със средства 
от бюджета на Столична община.
Изработването на проекта е възложено слу­
жебно от главния архитект на Столична община в 
съответствие с изискването на чл. 135, ал. 5 ЗУТ.
Проектът е разгледан и приет от специали­
зиран състав на Общинския експертен съвет 
по устройство на територията (ОЕСУТ), като 
решението е отразено в протокол № ЕС-Г-44 от 
11.05.2010 г., т. 22.
С писмо изх. № ТП-92-00-27 от 15.06.2010 г. на 
главния архитект на Столична община проектът е 
изпратен на основание чл. 128, ал. 2 ЗУТ до кмета 
на район „Средец“ за изпълнение на процедурата 
по обявяване. С писмо под същия номер е било 
изпратено обявление за изработения проект до 
директора на „Държавен вестник“ с молба същото 
да бъде обнародвано.
Проектът е обявен на основание чл. 128, 
ал. 2 ЗУТ чрез „Държавен вестник“ (ДВ, бр. 47 
от 2010 г.).
При обявяване на проекта по чл. 128, ал. 2 
ЗУТ са постъпили 8 броя възражения, описани 
в писмото на район „Средец“ № 6602-109 от 
27.07.2010 г.
С писмо изх. № ТП-92-00-27 от 30.07.2010 г. на 
главния архитект на Столична община проектът е 
изпратен до кмета на район „Средец“ за провеж­
дане на процедурата по обществено обсъждане.
В изпълнение на изискването на чл. 128, ал. 5 
ЗУТ и на основание заповеди № РД-09-216 от 
7.09.2010 г. и № РД-09-263 от 2.11.2010 г. на кмета 
на район „Средец“ е проведено обществено об­
съждане на проекта по реда на чл. 121, ал. 1 ЗУТ.
При общественото обсъждане са получени 17 
становища, възражения и писма. Всички те са 
разгледани от експертния съвет по устройство на 
територията, като в интерес на проектирането и 
процедурите по одобряване на плана са разгледани 
и възраженията, подадени извън срока.
Проектът е съгласуван от Министерството 
на културата – Национален институт за недви­
жимо културно наследство, с писмо № 6324 от 
11.11.2010 г. в изпълнение на изискването на чл. 80, 
ал. 3 и чл. 84 от Закона за културното наследство.
По време на процедиране на проекта за терито­
рията в обхвата на плана е одобрена кадастрална 
карта със Заповед № РД-18-33 от 15.06.2010 г. на 
изпълнителния директор на АГКК, като същата 
е влязла в сила.
Проектът е разгледан и приет от ОЕСУТ, като 
решенията са отразени в протокол № ЕС-Г-112 
от 14.12.2010 г., т. 52, и протокол № ЕС-Г-14 от 
15.02.2011 г., т. 28. ОЕСУТ се е произнесъл по на­
правените предложения и възражения. Направени 
са служебни предложения: във връзка с одобре­
ната кадастрална карта проектът да се прерабо­
ти върху актуалната кадастрална основа; да се 
възложат схеми на инженерната инфраструктура 
по чл. 108 ЗУТ, съгласувани с експлоатиращите 
предприятия. Видно от решението по т. 28 от 
протокол № ЕС-Г-14 от 15.02.2011 г., решението 
по предходния протокол е било коригирано. 
Проектът е коригиран по уважените възражения 
и служебни предложения.
Проектът е разгледан от ОЕСУТ отново, като 
решението е отразено в протокол № ЕС-Г-4 от 
24.01.2012 г., т. 28. Направени са следните служеб­
ни предложения: да се възложи изработването на 
специализирана кадастрална карта; проектът да 
се преработи върху специализирана кадастрална 
карта; да се спази изискването на чл. 19, ал. 4